
[bookmark: _GoBack]Două conferințe pe teme de branduri personale, branding și metode de cercetare digitale, susținute de conf. univ. dr. Elisa Kannasto de la SeAMK din Finlanda la UB

În perioada 23-24 mai 2023, conf. univ. dr. Elisa Kannasto, cadru didactic la Universitatea de Științe Aplicate din Seinäjoki (Seinäjoki University of Applied Sciences – SeAMK) din Finlanda a susținut două conferințe pe temele “Personal Brands and Branding” și “Digital Research Methods”. 
Conferințele au fost organizate de conf. univ. dr. Octavia-Luciana Madge, cadru didactic la Facultatea de Litere și la Școala Doctorală în Științe ale Comunicării ale UB. 
La cele două reuniuni științifice, care au avut loc la sediul Facultății de Matematică și Informatică a UB, au participat profesori, studenți, masteranzi și doctoranzi ai UB. Conferințele au fost urmate de sesiuni Q&A și de discuții.

Profesoara Kannasto este director al Școlii masterale de la Universitatea de Științe Aplicate din Seinäjoki. 
Absolventă a unui doctorat în Comunicare obținut la Universitatea din Vaasa din Finlanda, conf. univ. dr. Elisa Kannasto este în prezent membru al consiliului comunității de cercetare Rajapinta, care conectează științele sociale și știința computațională.
Cercetările invitatei se concentrează pe brandurile personale și pe comunicarea din campaniile politice în social media. Alte preocupări de cercetare științifică includ personalizarea politicii în media hibride, influencerii din social media, discuțiile online, învățarea online și metodele de cercetare digitală. 
Profilul academic al conf. univ. dr. Elisa Kannasto poate fi consultat aici. Mai multe informații despre cele două evenimente pot fi consultate pe site-ul Facultății de Litere a UB. 


